Fust au pueple fel et mauvais 
Qu'il devreit governer en pais. 
V. 3965—4076 in Hs. M. 
3955 Platons en un livre nous dit, 
Qui des prophecies escrit, 
Que jadis ot en Grece un roy 
Qui assés ert nés hons de soi; 
Mais au pueple qu'il governoit 
3970 Ert crüels et mult le grevoit. 
Il avint si qu'il li sourst guerre 
De toutes pars et que sa terre 
Cuida perdre qu'il governot. 
Pour le paour que il en ot 
3975 A fait par son regne mander 
Et devant soi tous assambler 
Les philosofes de la terre 
Pour demander et pour enquerre 
Comfaitement li avenroit 
3980 De le guerre que il avoit. 
Quant il furent tout assamblé, 
Si lor a humblement moustré 
Que de le guerre avoit paour 
Et mult en ert en grant fraour 
3085 Que li sourdoit tant durement, 
Et afaire avoit a tel gent 
Qui de rien ne l'espargneroient 
Et qui le regne destruiroient. 
,9i crieng, seignour, foi que vous doi, 
3990 Que pour la malvaistié de moi, 
Par mon pechié et par mon vice 
Viegne au regne ceste malice. 
Et vous, seignour, nel celés mie, 
Se vous pechié ne vilenie 
3995 Savés en moi, dont Dieus n'ait cure, 
Et je l'en ferai a droiture 
Plenier droit et amendement 
Tout selonc vostre jugement." 
Li philosofe ont respondu: 
4000 „Chier sire, n'avons pas veü 
En ton cors criminel pechié; 
Mais de tant as mal esploitié 
Que n'es un poi plus debonaire 
A cels qui vers toi ont afaire; 
4005 Ne fin ne savons de la guerre 
4010 
4015 
1020 
4030 
1035 
4040 
4045 
4050 
67 
Qui vous est sourse en ceste terre, 
Ne qu'il en avenra a nous 
Ne au roialme ne a vous; 
Mais a trois journees de chi 
A Dieus un sien feel ami: 
Marianus est apelés 
Qui del saint espir est privés, 
Car par lui dit, ja ne faura, 
Che qui est et fu et sera. 
Biaus sire, a lui envoieres 
Et par lui conseilliés serés, 
Car isnelepas vous dira 
Quanque il avenir devra." 
Li rois fist sempres aprester 
Set d'els et au saint homme aler. 
Li set philosofe i alerent, 
Tant le quistrent qu'il le troverent. 
Quant li sains hons les a veüs, 
Maintenant les a conneiis, 
s Ja soit che que mais ne les vit 
Ne d'autre homme ne li fu dit; 
Mais sains espirs li a moustré 
De la cose le verité. 
Devant soi les a apelés: 
,Venés", dist il, „avant venés, 
Li messagier au malvais roy 
Qui vers Dieu n'a amour ne foi! 
Dieus avoit en se garde mis 
Diverses gens, divers pais 
Qu'il devoit en pais governer, 
Et ses a fait a honte aler. 
Cruéls lor a esté et fels, 
Mult lor a fait hontes et dels; 
Mais nequedent Dieus qui cria 
Et d'une matere forma, 
Non diverse, et lui et als, 
A or lonc tamps soffert lor mals. 
Les crualtés que il a faites 
Li seront or avant retraites. 
Dieus l'a pluisors fois castié, 
Espoénté et manechié 
Et par signes amonesté 
Que il laissast sa crualté; 
Mais des or mais nel velt soffrir; 
Pour ce a fait sor lui venir 
3963 fel et engrez P — 3964 Qu'il devoit P — 3971 sourt — 3975 pour son r. — 4013 Car fehlt — 
N:o 4. 
